Wat is 'n oordragakte en wat is die inhoud daarvan? - Jou Geld | Solidariteit WêreldJou Geld | Solidariteit Wêreld
Tuis › Artikels › Wat is 'n oordragakte en wat is die inhoud daarvan?
Wat is 'n oordragakte en wat is die inhoud daarvan?
'n Akte van oordrag is 'n regsdokument wat die oordrag van 'n eiendom van een persoon na 'n ander aandui. Dit dui ook die ketting van eienaars aan. Dit dien as bewys van eienaarskap van die eiendom. Die dokument kan ook die volgende insluit: koopkontrakte, testamente, verbande ens.
Die akte van oordrag begin deur die naam van die aktebesorger en die persoon vir wie hy/sy optree te stipuleer, sowel as die volmag van die aktebesorger om te mag optree.
Daarna word die naam van die persoon aan wie die oordrag sal geskied (die oordragnemer) vermeld, gevolg deur 'n akkurate beskrywing van die eiendom wat oorgedra staan te word. Die oordrag hoef nie noodwendig 'n diagram van die eiendom in te sluit nie, maar sal 'n verwysing na die oorspronklike oordragakte insluit, wat sodanige diagram aangeheg daartoe het, of verwys na 'n algemene plan van die woongebied of dorpsarea waar die eiendom geleë is.
Daarna sal die oordragakte die verskeie titelvoorwaardes, wat die gebruik van die eiendom reguleer, uiteensit. Hierdie voorwaardes plaas gewoonlik beperkings op die wyses waarvoor die grond aangewend sal kan word. Daar is gewoonlik ander titelvoorwaardes wat van eiendom tot eiendom mag verskil. Byvoorbeeld, daar mag 'n servituut bestaan wat aan die munisipaliteit die reg verleen om 'n dreineringstelsel dwarsoor die eiendom te installeer.
Sodra die oordragakte ten uitgevoer voor die Registrateur van Aktes gelê was, sal die koper die eienaar van die eiendom word.